**ДОГОВОР**

Днес,….......................2020 г., в гр. София, между:

**„ИНФОРМАЦИОННО ОБСЛУЖВАНЕ” АД**, ЕИК: 831641791, със седалище и адрес на управление: гр. София 1504, район „Оборище“, ул. „Панайот Волов“№ 2*,* представлявано от Ивайло Филипов – изпълнителен директор на дружеството*,* в качеството му на системен интегратор по чл. 7с от Закона за електронното управление и публичен възложител на обществени поръчки по смисъла на § 45, ал. 1 от Преходните и заключителни разпоредби към Закона за изменение и допълнение на Закона за електронното управление, наричано по-долу за краткост **ВЪЗЛОЖИТЕЛ**, от една страна,

и

………………………………………………………………..…………………, със седалище и адрес на управление………………………………………………………………..……………………, ЕИК/БУЛСТАТ………………………, представлявано от……………….………………………………- …………………………, наричан по-нататък за краткост **„ИЗПЪЛНИТЕЛ“**

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“)

на основание чл. 112 от Закона за обществените поръчки (ЗОП), във връзка с чл. 69 от Правилника за прилагане на Закона за обществените поръчки (ППЗОП), след проведена „открита“ процедура за възлагане на обществена поръчка с предмет „**Доставка на комуникационно оборудване, хардуер и софтуер, необходими за обновяване на информационни и комуникационни системи на Национална агенция за приходите“**

и въз основа на Решение № ………………………….. на изпълнителния директор на „Информационно обслужване“ АД за определяне на изпълнител на обществена поръчка по обособена позиция № ……. с предмет: „…………………………….” (*попълва се за съответната позиция, за която участникът е избран за изпълнител)*, се сключи този договор („**Договора/Договорът**“) за възлагане на обществена поръчка.

Страните се споразумяха за следното:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да осъществи следните дейности:
3. доставка на комуникационно оборудване, хардуер и софтуер, необходими за обновяване на информационни и комуникационни системи на Национална агенция по приходите (наричано по-нататък за краткост „оборудването“ или „доставките“), подробно описано по вид, количество и технически характеристики в Техническата спецификация на **ВЪЗЛОЖИТЕЛЯ** с предмет:„Доставка на комуникационно оборудване, хардуер и софтуер, необходими за обновяване на информационни и комуникационни системи на Национална агенция за приходите“ – Приложение № 1 (наричана по-нататък „Техническа спецификация“)**,** Приложение към нея**,** относимо къмобособена позиция № … с предмет ……….. - Приложение № 1… (*попълва се за съответната позиция, за която участникът е избран за изпълнител)* и Техническото предложение на **ИЗПЪЛНИТЕЛЯ** по обособена позиция № ……. – Приложение № 2…. (*попълва се за съответната позиция, за която участникът е избран за изпълнител)*, представляващи неразделна част от настоящия договор.
4. гаранционно обслужване на доставеното по т. 1 оборудване (наричано алтернативно „гаранция и поддръжка“), осигурено в рамките на срока на гаранционно обслужване по чл. 4, ал. 3 в съответствие с предписанията на производителя, изискванията на настоящия договор и приложенията към него.

(2) Доставката на оборудването по ал. 1, т. 1 се извършва от **ИЗПЪЛНИТЕЛЯ** въз основа на писмена заявка до **ИЗПЪЛНИТЕЛЯ**, отправена чрез адреса за кореспонденция на хартиен носител, или по електронна поща, подписана с електронен подпис, създаден с квалифицирано удостоверение за електронен подпис на **ВЪЗЛОЖИТЕЛЯ** или упълномощен негов представител, съгласно клаузите на този договор. В писмената заявка се посочват:

1. Вид и количество на оборудването, което следва да бъде доставено;

2. Място на доставка на оборудването;

3. Срок на доставка, съобразен със сроковете и условията на доставка по настоящия договор.

4. Друга информация по преценка на **ВЪЗЛОЖИТЕЛЯ**, относима към изпълнението на договора.

1. **ЦЕНИ И НАЧИН НА ПЛАЩАНЕ**
2. (1)Общата цена по договора е в размер на ..................(………) лева без ДДС, съгласно Ценовото предложение на **ИЗПЪЛНИТЕЛЯ** – Приложение № 3…(*попълва се за съответната позиция, за която участникът е избран за изпълнител)*, неразделна част от настоящия договор.

(2) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената за изпълнената доставка съобразно цените на оборудването, посочени в Ценовото предложение на **ИЗПЪЛНИТЕЛЯ** – Приложение № 3… към настоящия договор (*попълва се за съответната позиция, за която участникът е избран за изпълнител)*, умножено по броя на съответното доставено и прието оборудване (хардуер и софтуер).

(3) В цените по ал. 2, съответно в общата цена по ал. 1, са включени всички разходи на **ИЗПЪЛНИТЕЛЯ** по изпълнението на договора, като **ВЪЗЛОЖИТЕЛЯТ** не дължи заплащането на каквито и да е други разноски по договора.

(4) Цените по ал. 2, съответно общата цена по ал. 1, посочени в Ценовото предложение на **ИЗПЪЛНИТЕЛЯ** – Приложение № 3… (*попълва се за съответната позиция, за която участникът е избран за изпълнител)* са крайни и не могат да бъдат променяни за срока на договора, освен в случаите, когато промяната е в полза на **ВЪЗЛОЖИТЕЛЯ,** както и при спазване на реда и условията на ЗОП.

1. (1) Плащането се извършва в срок до 30 (тридесет) дни след представяне на следните документи:

1. Двустранно подписан приемо-предавателен протокол за извършена доставка по чл. 6, ал. 1; съответно чл. 6, ал. 3, когато е приложимо.

2. Оригинална фактура, предоставена от **ИЗПЪЛНИТЕЛЯ,** която съдържа подробна разбивка по единични цени, по услуги и видове за всеки един компонент, съдържащ се в доставеното оборудване.

(2) Плащането се спира, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, **ИЗПЪЛНИТЕЛЯТ** трябва да даде разяснения, да направи изменения или представи допълнителна информация в срок до 3 (три) работни дни, след като бъде уведомен за това. В този случай срокът за извършване на плащане към **ИЗПЪЛНИТЕЛЯ** започва да тече от датата на която **ВЪЗЛОЖИТЕЛЯТ** получи правилно оформена фактура и/или поисканите разяснения, корекции и/или допълнителна информация.

(3) Плащанията се извършват от **ВЪЗЛОЖИТЕЛЯ** в български левове, с платежно нареждане по банкова сметка, посочена от **ИЗПЪЛНИТЕЛЯ**, както следва:

Банка: ...............................

IBAN: .................................

BIC: ...................................

(4) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 3 в срок до 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

(5)Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на раздел IV и са спазени условията на раздел IXа от настоящия договор.

1. **СРОК И МЯСТО ЗА ИЗПЪЛНЕНИЕ**
2. (1) Договорът влиза в сила от датата на подписването му от двете страни и действието му се прекратява с изтичането на гаранционното обслужване, посочено в ал. 3. Датата на подписване е датата, посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.

(2) Срокът на извършване на доставката на оборудването е .................. календарни дни (.................) *(до 80 календарни дни съгласно изискванията на документацията за обществената поръчка по съответната обособена позиция)* от получаване на писмената заявка по чл. 1, ал. 2 от **ВЪЗЛОЖИТЕЛЯ**.

(3) Срокът на гаранционно обслужване на доставеното оборудване е ……… години *(минимум 5 (пет) години съгласно изискванията на документацията за обществената поръчка)* и започва да тече от датата на подписване на двустранен приемо-предавателен протокол за приемане на доставката.

1. (1) Мястото на извършване на доставката е на територията на гр. София, като **ВЪЗЛОЖИТЕЛЯТ** ще посочи в писмената заявка по чл. 1, ал. 2 конкретния адрес на извършване на доставката.

(2) Гаранционното обслужване ще се извършва по местонахождението на доставеното и инсталирано оборудване.

1. **УСЛОВИЯ НА ДОСТАВКА. ПРЕДАВАНЕ И ПРИЕМАНЕ НА ИЗПЪЛНЕНИЕТО**
2. (1) Приемането на всяка конкретна доставка на оборудването се удостоверява с двустранен приемо-предавателен протокол, който се подписва от упълномощените представители на страните по договора. При извършване на доставка на софтуер, **ИЗПЪЛНИТЕЛЯТ** представя на **ВЪЗЛОЖИТЕЛЯ** необходимите сертификати или други документи, удостоверяващи предоставеното право на ползване на софтуера. („**Приемо-предавателен протокол за доставка на оборудването**“).

(2) **ВЪЗЛОЖИТЕЛЯТ** е длъжен да прегледа доставеното оборудване в момента на доставката и незабавно да уведоми **ИЗПЪЛНИТЕЛЯ** за несъответствия по отношение на количеството и качеството на някое от доставеното оборудване, в противен случай се счита, че същите са предадени без недостатъци. Приемането на доставката на оборудването с приемо-предавателен протокол няма отношение към установените впоследствие в срока на гаранционно обслужване дефекти и/или несъответствия, които **ИЗПЪЛНИТЕЛЯТ** е длъжен да отстрани за своя сметка в съответствие с условията на настоящия договор.

(3) При констатиране на явни недостатъци, повреди, дефекти, липси, и/или несъответствия на оборудването с Техническата спецификация – Приложение № 1, Приложение № 1… към нея (*попълва се за съответната позиция, за която участникът е избран за изпълнител)* или Техническото предложение – Приложение № 2… (*попълва се за съответната позиция, за която участникът е избран за изпълнител)* при извършване на прегледа по ал. 2, **ВЪЗЛОЖИТЕЛЯТ** има право да откаже да подпише съответния приемо-предавателен протокол. В тези случаи страните подписват двустранен констативен протокол, в който се описват констатираните недостатъци, повреди, дефекти, липси и/или несъответствия и се посочва срокът, в който същите да бъдат отстранени (**„Констативен протокол за липса на съответствие“**). След отстраняването им страните подписват двустранен приемо-предавателен протокол по реда и условията на ал. 1 за приемане на доставката.

(4) Правилото по ал. 2 не се прилага за недостатъци, които не са могли да бъдат забелязани при обикновен преглед. В тези случаи правата на **ВЪЗЛОЖИТЕЛЯ** по ал. 3 се запазват, ако той незабавно уведоми **ИЗПЪЛНИТЕЛЯ** за открития недостатък.

(5) Собствеността на доставеното оборудване и всички рискове преминават върху **ВЪЗЛОЖИТЕЛЯ** от датата на подписване на двустранния приемо-предавателен протокол по ал. 1 за приемане на доставката, съответно от датата на подписване на приемо-предавателния протокол по ал. 3, когато е приложимо.

(6) Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителя/подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя/подизпълнителите.

1. **ПРАВА И ЗАДЪЛЖЕНИЯ НА СТРАНИТЕ ПО ДОГОВОРА**
2. Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.
3. **ВЪЗЛОЖИТЕЛЯТ** има право да:
4. изисква от **ИЗПЪЛНИТЕЛЯ** да получи оборудването съгласно условията на настоящия договор и приложенията към него;
5. извършва проверка във всеки момент от изпълнението на договора относно качество, количества, стадий на изпълнение, технически параметри без с това да пречи на оперативната дейност на **ИЗПЪЛНИТЕЛЯ**;
6. изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.
7. **ВЪЗЛОЖИТЕЛЯТ** е длъжен да:
8. оказва необходимото съдействие на **ИЗПЪЛНИТЕЛЯ** за изпълнение на задълженията, произтичащи от договора;
9. приеме доставеното оборудване при качествено и точно изпълнение на задълженията от страна на **ИЗПЪЛНИТЕЛЯ**;
10. да използва оборудването съобразно предназначението му и предписанията на производителя;
11. да заплати цената при извършване на доставката при качествено и точно изпълнение на задълженията, съгласно клаузите на настоящия договор.
12. **ИЗПЪЛНИТЕЛЯ**Т има право:

1. при пълно, точно и навременно изпълнение на задълженията си да получи уговореното възнаграждение при условията и в сроковете, посочени в настоящия договор;

2. да иска от **ВЪЗЛОЖИТЕЛЯ** необходимото съдействие за осъществяване на задълженията си по договора;

3. да иска от **ВЪЗЛОЖИТЕЛЯ** приемане на доставката, когато тя отговаря на изискванията, посочени в настоящия договор и приложенията към него.

1. **ИЗПЪЛНИТЕЛЯТ** е длъжен да:
2. изпълни поръчката, предмет на настоящия договор, в срок и качествено, в съответствие с изискванията на Техническата спецификация и Техническото предложение, които представляват неразделна част от настоящия договор;
3. информира текущо **ВЪЗЛОЖИТЕЛЯ** за хода на изпълнението на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване;
4. да предаде оборудването на **ВЪЗЛОЖИТЕЛЯ** в състояние, отговарящо на следните изисквания:
   1. да е ново и оригинално, опаковано в оригинална опаковка на производителя с ненарушена цялост и всички необходимо, придружено със съответната техническа документация на електронен носител;
   2. да отговаря на всички стандарти в Република България относно ергономичност, пожарна безопасност, норми за безопасност и включване към електрическата мрежа;
5. да заменя доставеното оборудване при констатиране от **ВЪЗЛОЖИТЕЛЯ** на скрити недостатъци с ново оборудване, отговарящо на изискванията на **ВЪЗЛОЖИТЕЛЯ**, съгласно клаузите на настоящия договор. Всички разходи по замяната са за сметка на **ИЗПЪЛНИТЕЛЯ**;
6. да извършва гаранционно обслужване на оборудването съгласно предписанията на производителя, изискванията на настоящия договор и приложенията към него,
7. по отношение на доставения софтуер (когато е приложимо):
   1. да предоставя всички нови версии на софтуерните продукти, с оказване на необходимото съдействие на **ВЪЗЛОЖИТЕЛЯ** за изтеглянето им и за работата с тях (когато е приложимо);
   2. да предоставя информация по запитвания и заявки от страна на **ВЪЗЛОЖИТЕЛЯ** във връзка с ползването на продуктите (когато е приложимо);
   3. да оказва висококвалифицирана специализирана помощ и съдействие за отстраняването на възникнали инциденти и проблеми (когато е приложимо);
   4. да отстранява възникнали грешки в софтуера и своевременното да го обновява (когато е приложимо);
   5. да осигури свободно и безпрепятствено ползване на продуктите за срока на действие на доставените за тях лицензи (когато е приложимо).
8. да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този договор, като може да поиска от **ВЪЗЛОЖИТЕЛЯ** указания и/или съдействие за отстраняването им.
9. **ГАРАНЦИЯ ЗА ИЗПЪЛНЕНИЕ**
10. (1) При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 1% (едно на сто) от стойността по чл. 2, ал. 1. („**Гаранцията за изпълнение**“) или ……….. (…………) лв.

(2) Гаранцията за изпълнение е предназначена за обезпечаване на задълженията на **ИЗПЪЛНИТЕЛЯ** по договора, както следва:

1. 50% от сумата по ал. 1 – за изпълнение на дейностите по доставка на оборудването;

2. 50 % от сумата по ал. 1 – за изпълнение на дейностите по гаранционно обслужване.

(3) **ИЗПЪЛНИТЕЛЯТ** избира формата на гаранцията в една от следните форми:

1. парична сума внесена по банковата сметка на Възложителя;

2. банкова гаранция; или

3. застраховка, която обезпечава изпълнението чрез покритие на отговорността на **ИЗПЪЛНИТЕЛЯ.**

1. (1) В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 14 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ:**

**IBAN**: BG43CECB979010C7866100;

**BIC:**CECBBGSF

**Банка:** „Централна кооперативна банка“ АД

**(2)** Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този договор;

2. да бъде със срок на валидност за целия срок на действие на договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този договор чрез покритие на отговорността на **ИЗПЪЛНИТЕЛЯ** в определения в чл. 12, ал. 1 размер;
3. да бъде със срок на валидност за целия срок на действие на договора, плюс 30 (тридесет) дни, като при необходимост срокът на валидност на гаранцията се удължава или се издава нова.
4. Застрахователната премията по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**

1. (1) **ВЪЗЛОЖИТЕЛЯТ** освобождава гаранцията за изпълнение, както следва:

1. Сумата по чл. 12, ал. 2, т. 1 се освобождава в срок до 30 (тридесет) дни след окончателното приемане на доставката, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

2. Сумата по чл. 12, ал. 2, т. 2 се освобождава в срок до 30 (тридесет) дни след изтичане на срока на гаранционното обслужване, посочен в чл. 4, ал. 3, в случай, че липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 12, ал. 1 от договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на Гаранцията за изпълнение да бъде в съответствие с чл. 12, ал. 1 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ГАРАНЦИОННО ОБСЛУЖВАНЕ**
5. (1) **ИЗПЪЛНИТЕЛЯТ** гарантира за срока, посочен в чл. 4, ал. 3, пълната функционална годност на доставеното оборудване съгласно предписанията на производителя, изискванията на настоящия договор и приложенията към него.

(2) В рамките на срока по ал. 1 **ИЗПЪЛНИТЕЛЯТ** отстранява за своя сметка всички повреди и/или несъответствия на оборудването, съответно подменя дефектирали части, устройства, модули и/или компоненти с нови съгласно предписанията на производителя, изискванията на настоящия договор и приложенията към него.

(3) В гаранционното обслужване се включва замяна на част (компонент) със скрити недостатъци с нова или на цялото устройство с ново, ако недостатъкът го прави негодно за използване по предназначението му, както и всички разходи по замяната.

1. (1) В случай на констатиран дефект и/или несъотвествие от страна на **ВЪЗЛОЖИТЕЛЯ**, последният се задължава своевременно да уведоми **ИЗПЪЛНИТЕЛЯ** за възникналия дефект и/или несъответствие по факс, електронна поща (e-mail) или чрез регистрация в електронната система на **ИЗПЪЛНИТЕЛЯ** (**„рекламационно съобщение“**).

(2) **ИЗПЪЛНИТЕЛЯТ** е длъжен да осигури преглед на място в срок не по-късно от следващия работен ден от 9.00 ч. до 17.30 ч. след получаване на рекламационното съобщение на **ВЪЗЛОЖИТЕЛЯ** по ал. 1. След преглед на оборудването се съставя констативен протокол за вида на повредата и/или несъответствието, работите и срока, необходими за отстраняването (**„Констативен протокол за повредата“**). Констативният протокол за повредата се подписва от представители на страните по договора.

(3) **ИЗПЪЛНИТЕЛЯТ** се задължава да отстрани настъпилата повреда и/или несъотвествие и възстановяване на пълната работоспособност на оборудването. Остраняването на настъпила повреда и/или несъответствието се осъществява по местоположението на оборудването.

(4) При невъзможост за отстраняване на настъпила повреда и/или несъответствие в срок от следващите два работни дни, **ИЗПЪЛНИТЕЛЯТ** осигурява на **ВЪЗЛОЖИТЕЛЯ** оборотно оборудване, притежаващо характеристиките в Техническото предложение на **ИЗПЪЛНИТЕЛЯ**, включително нови алтернативни решения при запазване на пълната изисквана функционалност, до пълното остраняване на повреда или несъотвествие, като срока на гаранционно обслужване на оборудването в процес на поправяне, се удължава със срока, през който е траело отстраняването на повредата.

(5) В случай, че повредата и/или несъотвествието прави устройството негодно за използване по предназначението му, **ИЗПЪЛНИТЕЛЯТ** е длъжен да замени го замени с ново, с параметри гарантиращи същата или по-добра функционалност и производителност. Приемането на новото устройство е по реда на чл. 6, ал. 1 (съответно чл. 6, ал. 3, когато е приложимо). В този случай продължава да тече срока на гаранционно обслужване за съответното заменено устройство, част от оборудването, част от оборудването, считано от датата на приемането му с приемо-предавателен протокол по чл. 6, ал. 1, (съответно чл. 6, ал. 3, когато е приложимо). Всички разходи за замяната са за сметка на **ИЗПЪЛНИТЕЛЯ.**

(6) За всяка извършена дейност по гаранционно обслужване се съставя протокол, който съдържа описание на извършената дейност. Протоколът се подписва от представители на страните по договора.

1. (1) **ИЗПЪЛНИТЕЛЯТ** се задължава да предоставя обобщен отчет за извършените дейности по гаранционно обслужване на всяко тримесечие, които се приемат от **ВЪЗЛОЖИТЕЛЯ**. В обобщените отчети се посочва най-малко следната информация: период на покритие на отчета и списък с възникналите проблеми и параметрите, при които **ИЗПЪЛНИТЕЛЯТ** е отстранил проблемите.

(2) В случай, че **ВЪЗЛОЖИТЕЛЯТ** има забележки по представения отчет по ал. 1, **ВЪЗЛОЖИТЕЛЯТ** може да откаже да го подпише. В този случай **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** и в срок до 10 (десет) работни дни от получаване на уведомлението, страните подписват констативен протокол, в който се отразяват направените забележки и се определя срок за тяхното отстраняване. В случай че **ИЗПЪЛНИТЕЛЯТ** откаже да подпише констативния протокол **ВЪЗЛОЖИТЕЛЯТ** има право сам да състави такъв протокол като съдържанието му е задължително за **ИЗПЪЛНИТЕЛЯ**. Приемането се извършва след отстраняване на забележките в установения срок с подписването на коригиран отчет.

(3) Ако забележките не бъдат отстранени в установения срок, **ВЪЗЛОЖИТЕЛЯТ** може да развали договора с едностранно уведомление, отправено до другата страна, без да дава допълнителен срок за изпълнение.

1. **НЕУСТОЙКИ**
2. (1) При пълно неизпълнение на договора от страна на **ИЗПЪЛНИТЕЛЯ, ВЪЗЛОЖИТЕЛЯТ** усвоява предоставената гаранция за изпълнение.

(2) При забавено изпълнение на задължения по договора от страна на **ИЗПЪЛНИТЕЛЯ** в нарушение на уговорените в този договор срокове, същият заплаща на **ВЪЗЛОЖИТЕЛЯ** неустойка в размер на 0,1 % (нула цяло и една десета на сто) от сумата по чл. 2, ал. 1, за всеки просрочен ден.

(3) При забава на **ВЪЗЛОЖИТЕЛЯ** за изпълнение на задълженията му за плащане по договора, същият заплаща на **ИЗПЪЛНИТЕЛЯ** неустойка в размер на 0,1 % (нула цяло и една десета на сто) от сумата по чл. 2, ал. 1, за всеки просрочен ден, но не повече от 3 на сто (три на сто) от тази сума.

(4) При системно (три и повече пъти) неизпълнение на задълженията за сервизно обслужване в гаранционния срок, **ИЗПЪЛНИТЕЛЯТ** дължи на **ВЪЗЛОЖИТЕЛЯ**, неустойка в размер на 0.5 (нула цяло и пет десети на сто) на сто от сумата по чл. 2, ал. 1.

1. **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**IXа. ПОДИЗПЪЛНИТЕЛИ (когато е приложимо)[[1]](#footnote-2)**

**Чл. 27а.** (1) **ИЗПЪЛНИТЕЛЯТ** е длъжен в срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, да изпрати на **ВЪЗЛОЖИТЕЛЯ** копие на договора/допълнителното споразумение, заедно с доказателства, че са изпълнени условията на чл. 66, ал. 2 или ал. 14 от ЗОП.

(2) **ИЗПЪЛНИТЕЛЯТ** носи пълна отговорност за действията и/или бездействията на подизпълнителите си, като участието им при изпълнението на поръчката, не изменя или намалява задълженията на **ИЗПЪЛНИТЕЛЯ**, съгласно настоящия договор. Видът и делът на участието на подизпълнителя/те следва да бъдат същите, като посочените в офертата на **ИЗПЪЛНИТЕЛЯ.**

(3) При сключването на договор/и с подизпълнител/и, офериран/и в офертата на **ИЗПЪЛНИТЕЛЯ,** последният е длъжен да създаде условия, че:

1. приложимите клаузи на договора са задължителни за изпълнение от подизпълнителя/ите;

2. действията на подизпълнителя/ите няма да доведат пряко или косвено до неизпълнение на договора, за което **ИЗПЪЛНИТЕЛЯТ** да иска освобождаването си от отговорност;

3. при осъществяване на правата си по настоящия договор, **ВЪЗЛОЖИТЕЛЯТ** ще може без ограничения да извършва проверка на дейността и документацията на подизпълнителя/ите;

4. подизпълнителят няма право да превъзлага една или повече от дейностите, които са включени в предмета на договора за подизпълнение.

(4) **ИЗПЪЛНИТЕЛЯТ** може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.

(5) Сключването на договор с подизпълнител, който не е обявен в офертата на **ИЗПЪЛНИТЕЛЯ** и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на **ИЗПЪЛНИТЕЛЯ**, се счита за неизпълнение на договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

(6) Независимо от използването на подизпълнители, отговорността за изпълнение на настоящия договор е на **ИЗПЪЛНИТЕЛЯ.**

**Чл. 27б.** (1) Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

(3) Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

(4) **ВЪЗЛОЖИТЕЛЯТ** има право да откаже плащане по ал. 2, когато искането за плащане е оспорено, до момента на отстраняване на причината за отказа.

1. **ПРЕКРАТЯВАНЕ И РАЗВАЛЯНЕ НА ДОГОВОРА**
2. (1) Настоящият договор се прекратява:
3. с изпълнение на всички задължения на страните по договора;
4. при настъпване на обективна невъзможност за изпълнение на договора, включително отмяна на изключителните права за системния интегртор за изпълнение на съответните дейности, посредством промяна в нормативната уредба.
5. при настъпване на друга невиновна невъзможност за изпълнение, непредвидено или непредотвратимо събитие от извънреден характер, възникнало след сключването на договора („непреодолима сила“), продължила повече от 45 дни;
6. при прекратяване на юридическо лице – Страна по договора без правоприемство, по смисъла на законодателството на държавата, в която съответното лице е установено;
7. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

(2) Настоящият договор може да бъде прекратен:

1. по взаимно съгласие на Страните, изразено в писмена форма;
2. когато за **ИЗПЪЛНИТЕЛЯ** бъде открито производство по несъстоятелсност или ликвидация – по искане на **ВЪЗЛОЖИТЕЛЯ;**
3. **ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. (В последния случай размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.)
4. (1) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

(2) По смисъла на този договор „виновно неизпълнение на съществено задължение на **ИЗПЪЛНИТЕЛЯ**“ е:

1. когато **ИЗПЪЛНИТЕЛЯТ** забави изпълнението на задължение по настоящия договор с повече от 30 (тридесет) календарни дни;

2. при системно (три или повече пъти) неизпълнение на задълженията на **ИЗПЪЛНИТЕЛЯ** за гаранционно обслужване на оборудването и при пълно неизпълнение на задълженията на **ИЗПЪЛНИТЕЛЯ** за гаранционното оборудване;

3. когато **ИЗПЪЛНИТЕЛЯТ** използва подизпълнител, без да е декларирал това в офертата си.

1. При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред доставки/услуги.
2. **НЕПРЕОДОЛИМА СИЛА**
3. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

1. **КОНФИДЕНЦИАЛНОСТ**
2. (1)Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“) включително и след прекратяването на същия, неограничено във времето. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество, или в каквато и да е форма, включително финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни , образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на договора, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) Конфиденциална информация за целите на настоящия договор включва и :

1. съдържанието на данъчна и осигурителна информация, лични данни или друга защитена от закон или по силата на договора информация, която е станала известна при изпълнението на този договор.

2. информация, която е станала известна при изпълнението на този договор относно вътрешни правила и процедури, структура, начин на функциониране на Националната агенция за приходите (НАП) и **ВЪЗЛОЖИТЕЛЯ**, комуникации, мрежи и информационни системи на НАП и на **ВЪЗЛОЖИТЕЛЯ**, изготвени в хода на изпълнението на документи и/или всякакви други резултати от изпълнението, разработена в полза на НАП или предоставена им документация или програмен код в явен и изпълним вид във връзка с изпълнението на настоящия договор.

(3) Лични данни се обработват от Страните единствено за целите на изпълнение на договора, при стриктно спазване на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свобдното движение на такива данни и действащата нормативна уредба.

(4) Не се счита за нарушение на задълженията за неразкриване на Конфиденциална информация, когато:

1. Информацията е станала или става публично достъпна, без нарушаване на този договор от която и да е от страните;

2. Информацията се изисква по силата на закон, приложим спрямо която и да е от страните; или

3. Предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

(5) Задълженията на **ИЗПЪЛНИТЕЛЯ** във връзка с изискванията за конфиденциалност включват и:

1. задължение да спазва вътрешните правила за достъп и режим на работа до сградите на НАП и на **ВЪЗЛОЖИТЕЛЯ**, когато е приложимо;

2. да спазва всички процедури и изисквания на НАП за работа в информационната инфраструктура на НАП;

3. да пази в поверителност и да не разкрива или разпространява информация за другата Страна, станала му известна при или по повод изпълнението на дейностите, предмет на договора.

4. представляващите **ИЗПЪЛНИТЕЛЯ** и лицата, които имат достъп до системите на НАП е необходимо за предоставят подписани декларации за опазване на информацията по образец, утвърден от НАП при подписване на договора и при необходимост от предоставяне на достъп до системите на НАП.

(6) С изключение на случаите, посочени в ал. 4, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(7) Задълженията по опазване от нерегламентиран достъп до конфиденциална информация се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, в това число подизпълнители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(8) Всяка от страните се задължава да информира другата при нарушаване на изискванията за опазване на поверителност на информацията по този договор.

(9) Задълженията, свързани с неразкриването на Конфиденциалната информация остават в сила и след прекратяване на договора, на каквото и да е основание.

1. **ЗАКЛЮЧИТЕЛНИ РАЗПОРЕДБИ**
2. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

(3) В случаите, когато **ИЗПЪЛНИТЕЛЯТ** е представил Общи условия в офертата си, при възникнало противоречие между тях и клаузите на настоящия договор, с приоритет се прилагат клаузите на договора.

1. Настоящият договор може да бъде изменян или допълван от страните при условията на чл. 116 от ЗОП.
2. (1)Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:

1. За **ВЪЗЛОЖИТЕЛЯ**:

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

2. За **ИЗПЪЛНИТЕЛЯ**:

Адрес за кореспонденция: ………………….

Факс: …………………………………………

e-mail: ………………………………………..

тел…..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

1. За **ВЪЗЛОЖИТЕЛЯ**:

…………………………………………..

1. За **ИЗПЪЛНИТЕЛЯ**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от ИЗПЪЛНИТЕЛЯ информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

1. Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.
2. За всички неуредени в този договор въпроси се прилагат разпоредбите на действащото законодателство.

**Неразделна част от настоящия договор са:**

1. Техническа спецификация на **ВЪЗЛОЖИТЕЛЯ** – Приложение № 1….;
   1. Приложение № 1….. – Техническа спецификация, относима къмобособена позиция № … с предмет ……….. - Приложение № 1… (*попълва се за съответната позиция, за която участникът е избран за изпълнител)*

2. Техническо предложение на **ИЗПЪЛНИТЕЛЯ** – Приложение № 2……;

3. Ценовото предложение на **ИЗПЪЛНИТЕЛЯ** – Приложение № 3…….

При подписване на договора, се представиха следните документи:

1. Гаранция за изпълнение на договора;

2. Документи по чл. 112, ал. 1 от ЗОП.

Настоящият договор се състави в 2 (два) еднообразни оригинални екземпляра на български език – 1 (един) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ**, и се подписа, както следва:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

...................................... .................................

**Ивайло Филипов** (подпис и печат)

*Изпълнителен директор*

…………………………………..

**Камелия Софрониева**

*Главен счетоводител*

1. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-2)